ผู้ว่าราชการกรุงเทพมหานคร ติดตามความก้าวหน้าเขตบางบอน พร้อมร่วมพูดคุยกับกลุ่มพ่อค้าแม่ค้า ร้องเรียนถึงเรื่องปัญหาการค้าขายในตลาด
นายชัชชาติ สิทธิพันธุ์ ผู้ว่าราชการกรุงเทพมหานคร ลงพื้นที่ประชุมผู้บริหารและเจ้าาหน้าที่สำนักงานเขตบางบอนในกิจกรรม ผู้ว่าฯสัญจร ซึ่งในช่วงเช้าได้ร่วมปลูกต้นไม้ตามนโยบายปลูกต้นไม้ 1 ล้านต้น โดยหลังจากนั้นได้เข้าร่วมประชุมกับผู้บริหารและเจ้าหน้าที่สำนักงานเขตบางบอน  ติดตามความก้าวหน้าภารกิจด้านต่างๆ ขอบเขต รับประทานอาหารกลางวันร่วมกับลูกจ้างของสำนักงานเขตบางบอนที่ได้รับคัดเลือกเป็นพนักงานดีเด่นรวม 5 คน เพื่อพูดคุยรับฟังปัญหาของเขตบางบอน รวมทั้งลงพื้นที่ตรวจสภาพการใช้งานของรถเก็บขยะ รถสูบน้ำและรถสูบ สิ่งปฏิกูลของทางสำนักงานเขต นอกจากนี้ ยังมีกลุ่ทตัวแทนพ่อค้าแม่ค้าตลาดบางแคภิรมย์ เขตบางแค เข้ามาร้องเรียนถึงปัญหาการค้าขายในพื้นที่ตลาด หลังจากผู้ว่าฯ ได้มีการพูดคุยกับพ่อค้าแม่ค้าเพื่อรับฟังปัญหาและหาแนวทางแก้ไขในประเด็นดังกล่าวต่อไป